Pulasan

Pulasan atau nama saintifiknya Nephelium mutabile ialah sejenis buah tropika yang menyerupai bentuk dan rasa seperti buah rambutan. Tetapi biji buah pulasan adalah lebih keras, dan isinya agak kering dan kasar berbanding buah rambutan. Buah ini dikenali sebagai maritam di Brunei dan Kalimantan, dan bulala di Filipina.

Ciri-ciri botani/morfologi
Buah pulasan diseliputi bulu yang lebih keras berbanding rambutan. Buah pulasan dimakan begitu sahaja, ia sesedap rambutan dan laici, tetapi amat jarang dijumpai di luar Asia Tenggara.

Pokok Pulasan 
Pokok pulasan sering ditanam sebagai pokok hiasan. Ia mencapai ketinggian 10-15 ; mempunyai batang yang halus, 30-40 cm; dan dahan yang berbulu keperangan semasa muda. Mempunyai daun berselang, pinnate atau pinnate-ganjil, sepanjang 17-45 cm, mempunyai 2 hingga 5 pasang daun kecil bersetentangan atau hampir bersetentangan, bujur atau menirus (oblong-or elliptic-lanceolate), sepanjang 6.25-17.5 cm dan sehingga 5 cm lebar; agak beralun, hijau gelap dan hampir tidak berkilat pada permukaan atas; pucat, agak kebiruan, dengan bulu halus pendek jarang di bahagian bawah. Pokok Pulasan juga mempunyai bunga yang agak kecil, tanpa kelopak dengan 4-5 sepal berambut, secara tunggal atau bergugus pada hujung dahan utama atau dahan kecil, dipenuhi bulu halus kuning atau keperangan. 

Spesies berkait

Sapindaceae 
 Dimocarpus longan Longan
 Litchi chinensis Laici
 Meliococcus bijigatus Longan Fiji, Mamoncillo
 Nephelium lappaceum Rambutan
 Nephelium xerospermoides Rambutan Gondol
 Paullinia cupana Guarana

Rujukan 
 classic volume oleh Julia Morton, "Fruits of Warm Climates".

Pautan luar 
 Carian Google.

Buah
Sapindales